
Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. πρωτ. οικ. 4709 (1) 

Κήρυξη αναδασωτέας εκτάσεως 630 στρεμμάτων στη θέ¬ 
ση «Αγραπιδούλα - Τάρα» περιφέρειας κοινότητας 
Σκάλας Νομού Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τι διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δα¬ 
σών και δασικών εν γένει εκτάσεων της χώρας και συγκε¬ 
κριμένα. 

α) Τ ου άρθρου 38 παρ. 1. 
β) Του άρθρου 41 παρ. 1. 

4. Τις διατάξεις του Υπουργείου Γεωργίας αριθμ. 


α) 160417/1180/8.7.1980 και β) 182447/3049/24.9.1980. 

5. Τον Ν. 2218/13.6.1994 «περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» όπως τροποποιήθηκε μεταγενέστερα με τον Ν. 
2240/16.9.9. 

6. Τον Ν. 2503/30.5.97 «Διοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

7. Την αναφορά της Δ/νσης Δασών Κεφαλληνίας με α- 
ριθ.4039/810.98 με την οποία προτείνεται η κήρυξη ως α¬ 
ναδασωτέας, της αναφερόμενης στο θέμα έκτασεως, α¬ 
ποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση, το δάσος 
και την δασική έκταση που κάηκε στις 7.8.98 εμβαδού εξα- 
κοσίων τριάντα στρεμμάτων (630 στρ.) που βρίσκεται στη 
θέση «Αγραπιδούλα - Τάρα» περιφέρειας κοινότητας Σκά¬ 
λας Ν. Κεφαλληνίας όπως φαίνονται στο συνημμένο από¬ 
σπασμα χάρτη Γ.Υ.Σ. κλίμακας 1/5000, το οποίο αναπό¬ 
σπαστο μέρος της αποφάσεως αυτής και ορίζεται ως εξής. 

Ανατολικά: με τμήμα αγροτικού δρόμου με δασική και α¬ 
γροτική έκταση. 

Δυτικά: με τμήμα αγροτικού δρόμου με δασική και α¬ 
γροτική έκταση. 

Βόρεια: με αγροτική και δασική έκταση και με τμήμα α¬ 
γροτικού δρόμου. 

Νότια: με αγροτική και δασική έκταση και με τμήμα α¬ 
γροτικού δρόμου. 

Εξαιρούνται της παραπάνω εκτάσεως οι ανέκαθεν ε¬ 
κτάσεις, εμβαδού 70 στρεμμάτων που βρίσκονται διά¬ 
σπαρτες εντός της κομμένης έκτασης και θα διαπιστώνο¬ 
νται κατόπιν αυτοψίας και έκθεσης φωτοερμηνίας αερο¬ 
φωτογραφιών προηγουμένων ετών, καθώς και η δασική 
έκταση με στοιχεία Α όπου δεν κάηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 17 Νοεμβρίου 1998 

Ο Γενικός Γ ραμματέας Περιφέρειας 
ΚΩΣΤΑΣ ΓΕΩΡΓΑΛΙΔΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 2452/540 (2) 

Καθορισμός ειδικών όρων και περιορισμών δόμησης δια¬ 
τηρητέου κτιρίου που βρίσκεται επί των οδών Ραγκα- 
βή 16 και Στροφυλίου 11 εντός του ρυμοτομικού σχε¬ 
δίου του δήμου Κηφισιάς (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α’ 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ- 

’θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Την υπ’ αριθ. 103326/1281/5.12.1996 απόφαση του Υ¬ 
πουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του π. δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 7.7.1998 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 15476/4831/7.7.1998 έγγραφο τηςΔ/νσης Πολεο- 
δομικού Σχεδιασμού - Τμήμα Παραδοσιακών Οικισμών 
και το γεγονός ότι παρήλθε άπρακτη η προθεσμία που 


προβλέπεται από τις διατάξεις του άρθρου 4 (παρ. 2) του 
Ν. 1577/1985 (Α’ 210), όπως τροποποιήθηκε με την παρ. 2 
του άρθρου 1 του Ν. 1772/1988 (Α' 91), χωρίς να περιέλ¬ 
θουν στην υπηρεσία τυχόν αντιρρήσεις των ενδιαφερο¬ 
μένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε. 

1. Στο κτίριο, που βρίσκεται εντός του ρυμοτομικού σχε¬ 
δίου δήμου Κηφισιάς (Ν. Αττικής) επί των οδών Ραγκαβή 
αρ. 16 και Στροφυλίου αρ. 11, φερόμενο ως ιδιοκτησία Γε- 
ωργίου Βάρσου, και το οποίο έχει χαρακτηρισθεί ως δια¬ 
τηρητέο με την 9611/1332/27.2.1992 απόφαση του Γ ενι¬ 
κού Γραμματέα του Υπουργείου Περιβάλλοντος, Χωρο¬ 
ταξίας και Δημοσίων Έργων (Δ 252), καθορίζονται ειδικοί 
όροι και περιορισμοί δόμησης ως εξής: 

α. Επιτρέπεται η επισκευή του εσωτερικού του κτιρίου. 

β. Επιτρέπεται η προσθήκη κατ’ επέκταση του υφιστά¬ 
μενου διατηρητέου κτιρίου, σύμφωνα με τη μελέτη που έ¬ 
χει εγκριθεί από την αρμόδια Επιτροπή Πολεοδομικού και 
Αρχιτεκτονικού Ελέγχου (Ε.Π.Α.Ε.) με το 21/3.4.1998 
πρακηκό της, όπως ειδικότερα φαίνεται στο διάγραμμα 
κάλυψης σε κλίμακα 1:200 και στα τέσσερα (4) διάγραμ¬ 
μα όψεων σε κλίμακα 1:50 που θεωρήθηκαν από τον Προϊ¬ 
στάμενο της Δ/νσης Τοποπογραφικών Εφαρμογών με την 
2452/1999 πράξη και που αντίτυπα τους σε φωτοσμί¬ 
κρυνση δημοσιεύονται με την παρούσα απόφαση. 

Η παραπάνω προσθήκη θα έχει την ίδια μορφή με το 
διατηρητέο κτίριο. 

Κατά τα λοιπά, εξακολουθούν να ισχύουν οι γενικοί και 
ειδικοί όροι και περιορισμοί δόμησης, που ισχύουν στην 
περιοχή και στο συγκεκριμένο ακίνητο. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Φεβρουάριου 1999 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΣΧΕΔΙΑΣΤΗΣ ΔΗΜΗΤΡΗΣ Α. ΔΩΡΗΣ 

ΠΟΛΙΤΙΚΟΣ ΜΗΧΑΝΙΚΟΣ ΣΑΡΑΝΤΗΣ ΚΑΡΒΟΥΝΗΣ 

ΜΗΧΑΝΟΛΟΓΟΣ ΗΛΕΚΤΡΟΛΟΓΟΣ ΠΑΝΑΓΙΩΤΗΣ Γ. ΚΑΜΑΡΙΝΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 728/230 (3) 

Πρόσκληση ιδιοκτητών επικίνδυνου κτίσματος 

Ο ΝΟΜΑΡΧΗΣ ΜΕΣΣΗΝΙΑΣ 

Παρακαλούνται οι Κληρ. Ψυρροπούλου Μαρίας και Αν¬ 
νας Σπυροπούλου ιδιοκτήτες ακινήτου που βρίσκεται στη 
Μεσσήνη επί της Οδού Αγ. Αθανασίου 29-31 να προσέλ- 
θουν στη Διεύθυνση ΠΕ.ΧΩ. και Πολεοδομίας Ν. Μεση- 


νίας (Διοικητήριο - 3ος όροφος) να λάβουν γνώση για το 
ανωτέρω ακίνητο στο οποίο έχει εκδοθεί το υπ’ αριθ. 
8068/2993/98 πρωτόκολλο αυτοψίας επικινδύνου ετοι¬ 
μόρροπου οικοδομής. 

Καλαμάτα, 12 Φεβρουάριου 1999 

Με εντολή Νομάρχη 
Η Διευθύντρια κ.α.α 
ΑΙΚΑΤΕΡΙΝΗ ΒΑΡΒΟΥΤΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



